L'ODS 8 en el context de l'Agenda 2030 a les Nacions Unides
L'afebliment econòmic fruit de la crisi financera i econòmica dels darrers anys ha provocat un decreixement del PIB mundial i un conseqüent augment de la desocupació, que se situa en 197 milions, també a escala mundial.
A més, l'atur juvenil (entre 16 i 24 anys) se situa a l'entorn del 13%, que en valors absoluts representa aproximadament 73 milions de persones.
També s'observen fenòmens greus d'abast ampli, com la pobresa en la qual viu un terç dels joves en els països en vies de desenvolupament, que tot i treballar viuen amb menys de dos dòlars diaris.
Més complexa resulta la pervivència de les formes diverses de treball forçat i d'esclavitud que encara hi ha al món: s'estima que al voltant de 21 milions de persones, coaccionades o enganyades, es veuen immerses en feines que no poden deixar.
En aquest context s'està desenvolupant, també, un nou paradigma, l'economia verda.
Les Nacions Unides l'han definida com a una economia que millora el benestar de l'ésser humà i l'equitat social, alhora que redueix significativament els riscos ambientals i les escassetats ecològiques.
L'economia verda aconsegueix un millor creixement del PIB, permet eradicar la pobresa i crea més llocs de treball.
Les fites que proposen les Nacions Unides per assolir l'ODS 8 són les següents:
Mantenir el creixement econòmic per càpita de conformitat amb les circumstàncies nacionals i, en particular, un creixement del producte interior brut d'almenys un 7% anual als països menys avançats.
Aconseguir nivells més elevats de productivitat econòmica mitjançant la diversificació, la modernització tecnològica i la innovació, entre d'altres maneres centrant l'atenció en sectors de major valor afegit i ús intensiu de mà d'obra.
Promoure polítiques orientades al desenvolupament que donin suport a les activitats productives, la creació d'ocupació digna, l'emprenedoria, la creativitat i la innovació, i encoratjar la regularització i el creixement de les microempreses i les petites i mitjanes empreses, a través, entre d'altres, de l'accés a serveis financers.
Millorar progressivament, per a 2030, la producció i el consum eficients dels recursos mundials i procurar desvincular el creixement econòmic de la degradació del medi ambient, de conformitat amb el Marc decennal de programes sobre modalitats sostenibles de consum i producció, començant pels països desenvolupats.
Per a 2030, aconseguir l'ocupació plena i productiva i garantir un treball digne per a tots els homes i dones, inclosos el jovent i les persones amb discapacitat, així com la igualtat de remuneració per treball d'igual valor.
Per a 2020, reduir substancialment la proporció de joves sense ocupació i que no cursen estudis ni reben formació.
Adoptar mesures immediates i eficaces per a eradicar el treball forçat, posar fi a les formes modernes d'esclavitud i el tràfic d'éssers humans i assegurar la prohibició i l'eliminació de les pitjors formes de treball infantil, incloent el reclutament i la utilització d'infants soldats, i, a tot tardar el 2025, posar fi al treball infantil en totes les seves formes.
Protegir els drets laborals i promoure un entorn de treball segur i protegit per a totes les persones treballadores, incloses les migrants, en particular les dones migrants i les persones amb ocupacions precàries.
Per a 2030, elaborar i posar en pràctica polítiques de promoció d'un turisme sostenible que creï ocupació i promogui la cultura i els productes locals.
Reforçar les institucions financeres nacionals per a encoratjar i ampliar l'accés als serveis bancaris financers i d'assegurances per a tothom.
8.a Augmentar el suport a la iniciativa d'ajut per al comerç als països en desenvolupament, en particular els països menys avançats, també en el context del Marc integrat millorat d'assistència tècnica relacionada amb el comerç per als països menys avançats.
8.b Per a 2020, desenvolupar i posar en marxa una estratègia mundial per a l'ocupació del jovent i aplicar el Pacte mundial per a l'ocupació de l'Organització Internacional del Treball (OIT).
Assoliment de l'ODS 8 a Catalunya
El Pla nacional per a l'Agenda 2030 té com objectiu la implementació de l'Agenda 2030 a Catalunya, vetllant per l'assoliment dels 17 Objectius per al Desenvolupament Sostenible (ODS) mitjançant les polítiques públiques impulsades per la Generalitat de Catalunya.
En concret, el Pla recull un total de 71 compromisos específics per assolir a Catalunya les fites proposades pel que fa a l'ODS 8, la majoria d'ells relacions amb les fites 8.3 i 8.5, sobre polítiques per al desenvolupament i treball digne.
El CADS (Consell Assessor per al Desenvolupament Sostenible) considera que els principals reptes que es plantegen a Catalunya en relació amb l'ODS 8 són els següents:
- Aconseguir la recuperació econòmica de Catalunya, reduint la creixent desigualtat econòmica.
- Incrementar la productivitat del treball.
- Aprovar el Pacte Nacional de la Indústria a Catalunya amb un clar objectiu de liderar la transformació cap a la Indústria 4.0 basat en un model d'economia circular.
- Impulsar l'economia circular i reconèixer l'economia col·laborativa en el sistema econòmic actual.
- Prioritzar la lluita contra l'atur juvenil i de llarga durada.
- Reduir la taxa de risc de pobresa en el treball i la precarietat laboral.
- Reduir la taxa d'abandonament prematur dels estudis i dels joves que ni estudien, ni treballen i ni es formen.
- Garantir el finançament per a les empreses i els emprenedors catalans.
El Fons Europeu per a Inversions Estratègiques (EFSI) és l'element central del «Pla d'Inversions per a Europa», anomenat també Pla Juncker, destinat a impulsar el creixement econòmic i la competitivitat a llarg termini en forma de préstecs i garanties adreçats a incentivar l'economia real.
Aquest fons, que s'ha constituït en el Banc Europeu d'Inversions (BEI), ha de contribuir a mobilitzar finançament públic, especialment a càrrec del pressupost de la UE, per a atreure la inversió privada.
Pretén generar en tres anys fins a 315.000 milions d'euros en noves inversions a tota la UE.
Se centra en les petites i mitjanes empreses (pimes) i en les empreses de mitjana capitalització (entre 250 i 3.000 empleats) i dona prioritat a projectes que fomentin la creació d'ocupació, la competitivitat i el creixement a llarg termini.
A Catalunya s'han portat a terme diversos projectes exitosos finançats per l'EFSI, entre els quals es troben els següents:
El Fons Europeu de Desenvolupament Regional (FEDER) és el fons que finança actuacions adreçades a promoure el creixement i l'ocupació com també la cooperació territorial europea amb la finalitat de reforçar la cohesió econòmica, social i territorial corregint els principals desequilibris regionals de la UE.
El Programa Operatiu del FEDER per a Catalunya 2014-2020, en el seu Eix 3 (Millorar la competitivitat de les pimes) contempla diverses actuacions que poden contribuir a l'assoliment de l'ODS 8, com és el cas dels següents:
També és un exemple d'estratègia per consolidar el creixement internacional de les pimes catalanes que comptin amb un projecte competitiu el Programa ICEX Next i les convocatòries de l'ICEX per a la participació a fires o a missions comercials cofinançat pel FEDER (Programa Operatiu Pluriregional 2014-2020) i amb l'objectiu de consolidar la cultura exportadora en les pimes
Un exemple de convocatòries amb cofinançament del FEDER que ajudin a la competitivitat econòmica són:
El Fons Social Europeu és el principal instrument de la UE per a:
Són exemples de projectes d'èxit realitzats a Catalunya finançats pel FSE, entre d'altres, els següents:
A tall d'exemple, les convocatòries cofinançades pel FSE són:
La Iniciativa d'Ocupació Juvenil o Garantia Juvenil és un dels mecanismes de la UE per a lluitar contra l'atur juvenil.
En concret, pretén la integració sostenible en el mercat de treball dels joves, en particular d'aquells que no tenen feina i que no estan integrats als sistemes d'educació o formació, així com els joves que corren risc de patir exclusió social i els procedents de comunitats marginades.
A Catalunya, la Garantia Juvenil posa a l'abast dels joves una sèrie de recursos, programes, serveis i instruments orientats a facilitar la transició dels joves a l'ocupació, i ha posat en marxa diversos projectes:
Competitivitat de les Empreses i Pimes (COSME)
COSME és el programa de finançament europeu adreçat a millorar el creixement i l'ocupació a la UE tot facilitant:
Actualment, l'Agència Executiva per a la Petita i Mitjana Empresa (EASME) és l'encarregada de gestionar el programa.
Gràcies al finançament del programa COSME s'han pogut portar a terme diversos projectes exitosos a Catalunya, entre els quals destaquen els següents:
Ocupació i Innovació Social (EaSI)
El Programa EaSI té per objectiu la promoció d'un elevat nivell d'ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
Finança tot tipus d'activitats per a l'intercanvi d'informació i divulgació als joves i la resta d'actors implicats en la Garantia Juvenil, noves formes de col·laboració entre les entitats públiques i privades en el mercat de treball per fer front a l'escassetat de personal qualificat, xarxes que promouen les microfinances i el finançament d'empreses socials, la mobilitat de curta durada de treballadors, així com serveis d'ocupació per a fomentar la mobilitat i integració dels joves treballadors en un altre estat membre de la UE.
L'EaSI ha finançat convocatòries d'ajuts i licitacions com les següents: